У Вікіпедыі ёсць артыкулы пра іншых асоб з прозвішчам Лебедзеў.

**Яўген Лебедзеў** (нар. 29 снежня 1994, Віцебск) — беларускі футбаліст, нападнік клуба «Мёры».

Клубная кар’ера
---------------

Выхаванец «Віцебска», пачаў кар’еру ў фарм-клубе «Віцебск-2», найлепшым бамбардзірам якога стаў у сезоне 2012. Па заканчэнні сезона 2012 разам з таварышам па камандзе Мікалаем Золатавым перайшоў у салігорскі «Шахцёр». У сезоне 2013 выступаў за дубль гарнякоў, якому дапамог атрымаць перамогу ў першынстве дубліруючых складаў, а сам з 18 галамі стаў найлепшым бамбардзірам.

Да сезона 2014 рыхтаваўся ўжо з асноўным складам «Шахцёра», але ў красавіку 2014 года для атрымання практыкі быў аддадзены ў арэнду мікашэвіцкаму «Граніту» да канца сезона. Здолеў замацавацца ў аснове «Граніта», дапамог гэтаму клубу вярнуцца ў Вышэйшую лігу.

У снежні 2014 года вярнуўся з арэнды ў «Шахцёр». Некаторы час рыхтаваўся да сезона разам з гарнякамі, а ў лютым 2015 года разам з Мікалаем Золатавым быў аддадзены ў арэнду «Віцебску» да канца сезона.

У віцебскім клубе адразу замацаваўся ў якасці іграка асноўнага складу. Ужо ў першым сваім матчы за «Віцебск», 22 сакавіка 2015 года супраць мінскага «Дынама» ў чвэрцьфінале Кубка Беларусі, адзначыўся голам (выніковы лік 2:1 на карысць «Віцебска»). 11 красавіка 2015 года дэбютаваў у Вышэйшай лізе ў матчы супраць мікашэвіцкага «Граніта», дзе на 34-й хвіліне ўсталяваў канчатковы лік (1:1). У жніўні адсутнічаў з-за траўмы, пазней вярнуўся ў асноўны склад.

Па заканчэнні сезона 2015 вярнуўся ў «Шахцёр», разам з якім пачаў падрыхтоўку да сезона 2016. Аднак, у лютым прыбыў на прагляд у наваполацкі «Нафтан» і ў сакавіку стаў іграком гэтага клуба. Пачатак сезона 2016 прапусціў з-за траўмы, у маі вярнуўся на поле і стаў іграком асновы навапалачан. У студзені 2017 года вярнуўся ў Салігорск.

У лютым 2017 года, канчаткова пакінуўшы «Шахцёр», падпісаў кантракт з мінскім «Тарпеда». У снежні 2017 года па пагадненні бакоў пакінуў сталічны клуб.

У лютым 2018 года далучыўся да «Оршы», а ў жніўні 2018 года перайшоў у мазырскую «Славію». Да канца сезона 2018, у якім «Славія» атрымала перамогу ў Першай лізе, згуляў за каманду ў трох матчах, пасля чаго пакінуў клуб.

У ліпені 2019 года зноў стаў іграком да «Оршы», гуляў там да канца сезона. У красавіку 2020 года далучыўся да мар’інагорскай «Вікторыі», а ў жніўні таго ж года перайшоў у пінскую «Хвалю», дзе чаргаваў выхады ў стартавым складзе і не замену. У студзені 2021 года пачынаў трэніравацца з «Хваляй», але неўзабаве па пагадненні бакоў пакінуў клуб.

У лютым 2021 года стаў іграком «Слоніма-2017», дзе замацаваўся ў стартавым складзе. У ліпені 2021 года па пагадненні бакоў пакінуў каманду.

У пачатку 2022 года далучыўся да «Мёраў».

Міжнародная кар’ера
-------------------

Улетку 2013 года выступаў за малодшую моладзевую зборную Беларусі (да 20 гадоў) на міжнародным турніры ў Іспаніі.

25 студзеня 2014 года дэбютаваў у моладзевай зборнай Беларусі ў матчы супраць Казахстана на Кубку Садружнасці ў Санкт-Пецярбургу. У гэтым матчы адзначыўся голам і галявой перадачай.

Дасягненні
----------

* Беларусь Пераможца Першай лігі чэмпіянату Беларусі (2): 2014, 2018

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2012 | Д3 | Віцебск-2 | Беларусь | 23 | 5 |
| 2013 | дубль | Шахцёр | Беларусь | 31 | 18 |
| 2014 | Д2 | Граніт | Беларусь | 24 | 3 |
| 2015 | Д1 | Віцебск | Беларусь | 17 | 1 |
| 2016 | Д1 | Нафтан | Беларусь | 22 | 4 |
| 2017 | Д2 | Тарпеда | Беларусь | 21 | 3 |
| 2018 (1) | Д2 | Орша | Беларусь | 9 | 2 |
| 2018 (2) | Д2 | Славія | Беларусь | 3 | 0 |
| 2019 (2) | Д2 | Орша | Беларусь | 13 | 1 |
| 2020 (1) | Д3 | Вікторыя | Беларусь | 8 | 3 |
| 2020 (2) | Д2 | Хваля | Беларусь | 10 | 1 |
| 2021 (1) | Д2 | Слонім-2017 | Беларусь | 11 | 2 |
|

Зноскі
------

1. ↑  Evgeni Lebedev // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Евгений Лебедев продолжит карьеру в «Граните» на правах аренды
4. ↑  Футбол. У троих футболистов "Гранита" закончились арендные соглашения
5. ↑  "Витебск" взял у "Шахтера" в аренду Евгения Лебедева и Николая Золотова
6. ↑  Роман Степанов и Евгений Лебедев стали игроками "Нафтана"
7. ↑  "Шахтер" продлил контракт с Янушкевичем
8. ↑  Евгений Лебедев стал игроком минского "Торпедо"
9. ↑  Лебедев покинет столичное "Торпедо"
10. ↑  Нападающий Евгений Лебедев стал игроком "Славии"
11. ↑  «Волна» подписала четырёх новичков
12. ↑  Мороз и солнце… и «Волна»
13. ↑  Евгений Лебедев перешел из "Волны" в "Слоним-2017"
14. ↑  Утюжников и Лебедев расторгли контракты со "Слонимом-2017"

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |